Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 89/13/6606	Lučenec, 16.9.2014
EEČ : 2-47-127-2014

U Z N E S E N I E

Trestná vec:	obvinený XXXXX  
Prečin:	Nepovolená výroba liehu podľa § 253 odsek 2 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Lučenec zo dňa 5.8.2013, spisová značka 1 Pv 89/13/6606, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Od presne nezistenej doby do dňa 16.11.2012 v hospodárskej časti domu č. 53 v obci XXXXX neoprávnene prechovával zariadenie na výrobu liehu pozostávajúce zo 70 l kotla, medeného špirálovitého chladiča, vrchu kotla, medeného odkaľovača a spojovacej trubky o dĺžke cca 1 m.

Uznesením prokurátora Okresnej prokuratúry Lučenec zo dňa 5.8.2013, spisová značka 1 Pv 89/13/6606, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Lučenci sp. zn. 1 Pv 89/13 zo dňa 05.08.2013 právoplatným dňa 13.08.2013 bolo trestné stíhanie obv. XXXXX vedené na Kriminálnom úrade finančnej správy, pobočka Banská Bystrica pod sp. zn. KÚFS-21/7025-SV-13 pre prečin nepovolenej výroby liehu podľa § 253 ods. 2 Tr. zák. podmienečne zastavené podľa § 216 ods. 1, písm. a, b, c Tr. por. Obvinenému bola určená skúšobná doba v trvaní dvanásť mesiacov, ktorá začala plynúť odo dňa právoplatnosti tohto uznesenia. 

	Po uplynutí skúšobnej doby boli na obvineného vyžiadané správy z Obce XXXXX, Okresného úradu v Lučenci, odboru všeobecnej vnútornej správy a Obvodného oddelenia Policajného zboru vo Fiľakove. Na základe týchto bolo zistené, že obvinený sa v skúšobnej dobe nedopustil žiadneho priestupku ani trestného činu. 

	Podľa § 217 ods. 1 Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

	Vzhľadom k vyššie uvedenému bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vratko Demjanovič
prokurátor